ශ්‍රී ලාංකීය දේශප්‍රේමී ජනතාවගේ ආශීර්වාදය මැද ජනාධිපති මහින්ද රාජපක්‍ෂ මහතා බලයට පැමිණීම රටේ වාසනාවකැයි බොදු සංරක්‍ෂණ පදනමේ සභාපති, සාමුහික භික්ෂු පෙරමුණේ සංවිධායක, සූරියවැව ජාතික පාසලේ ආචාර්ය, හම්බන්තොට සිංහගිරි විහාරාධිපති විතාරන්දෙණියේ වජිරවංශ හිමියෝ පැවසූහ.තිස් වසරක කුරිරු යුද්ධයෙන් රට විනාශ වෙමින් ගිය සමයක රුහුණු ගිරුවාදනව්වෙන් රටේ නායකත්වයට පත්වූ ජනාධිපති මහින්ද රාජපක්‍ෂ මහතා බලවේගවලට යට නොවී අනාගත දූ දරුවන් වෙනුවෙන් රට බේරාගත්තේය.එතුමාගේ ජයග්‍රහණය උදුරා ගැනීමට ෆොන්සේකා මහතා මුල්කර ගත් විවිධ බලවේග ක්‍රියාත්මක වුවද, මහා සංඝරත්නයේ ආශීර්වාදයත්, ශශ්‍රී ලංකා දේශප්‍රේමී ජනතාවගේ ආශීර්වාදයත් තුළින් නැවත බලයට පත්වීම සියලු රටවැසියන් ලැබූ විජයග්‍රහණයකි.එම ජයග්‍රහණය ගැන සතුටට පත්වන අතරම එතුමා සමඟ රට සංවර්ධනය කිරීමට අප සියලු දෙනා ක්‍රියා කළ යුතු කාලය උදා වී ඇත.